ช่วง 1-3 วันนี้ หลายพื้นที่มีฝนเพิ่มขึ้น โดยเฉพาะภาคกลางและภาคตะวันออก
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยว่า วันนี้ (27 ส.ค.64) - 29 ส.ค. นี้ ทุกพื้นที่มีฝนเพิ่มขึ้น เนื่องจากล่องมรสุมเลื่อนปกคลุมบริเวณประเทศไทยตอนบนถึงกลาง โดยภาคเหนือ ปริมาณฝนร้อยละ 60-70 ของพื้นที่ มีฝนตกหนักบางแห่งโดยเฉพาะจังหวัดตาก แม่ฮ่องสอน ขณะที่ภาคตะวันออกเฉียงเหนือ ปริมาณฝนร้อยละ 60-80 ของพื้นที่ สำหรับภาคกลางและภาคตะวันออก ปริมาณฝนร้อยละ70-80 ของพื้นที่ มีฝนตกหนักถึงหนักมากบางแห่ง ส่วนภาคใต้ ปริมาณฝนร้อยละ 40-70 ของพื้นที่ ขอให้ประชาชนที่อาศัยอยู่ในพื้นที่เสี่ยงภัยโดยเฉพาะภาคตะวันออกติดตามสภาพอย่างต่อเนื่องอาจเกิดน้ำท่วมฉับพลันน้ำป่าไหลหลากผู้อำนวยการกองพยากรณ์อากาศ กรมอุตุนิยมวิทยา กล่าวต่อว่า จากนั้นตั้งแต่วันที่ 30 ส.ค.  เป็นต้นไป ปริมาณฝนจะเริ่มลดลง  หากสภาพอากาศมีการเปลี่ยนแปลงกรมอุตุนิยมวิทยาจะแจ้งให้ประชาชนได้รับทราบทันที ประชาชนสามารถติดตามสภาพอากาศได้ที่เว็บไซต์ www.tmd.go.th